Farlig vår

Farlig vår er en svensk kriminalfilm fra 1949 i regi av Arne Mattsson. Filmen bygger på Rune Lindströms roman Döden tar studenten fra 1948. Fremtredende roller spilles av Karl-Arne Holmsten, Birger Malmsten, Eva Stiberg og Stig Olin. 

 Handling 
Filmen utspiller seg i studentmiljø i Uppsala. Den åpner med at den unge juristen Bo Hagberg sitter ved et skrivebord og skriver på maskin. Mens han skriver, hører man stemmen hans lese opp manuskriptet som voiceover. Så skifter bildet til å vise historien som Bos stemme forteller: natt til første mai er Gullan Svan på vei hjem etter å ha feiret Valborgsmäss. Gullan leier en hybel hos antikvitetshandler Bladh. Samme natt blir hun drept, og en tegning blir stjålet fra rommet hennes. Hun var ei jente med et noe frynsete rykte, og var beruset da hun dro hjem fra festen. Da politiet begynner å etterforske drapssaken, får flere av de øvrige festdeltagerne problemer med sine forklaringer. Men er alt slik det ser ut på overflaten?

 Rolleliste 
Karl-Arne Holmsten - Bo Hagberg
Birger Malmsten - Torsten Hertgren
Jan Molander - Robert Croona
Stig Olin - Gustaf Ericson
Åke Grönberg - Kalle Larsson
Eva Stiberg - Berit Lange
Inga Landgré - Ulla
Else-Merete Heiberg - Maud
Julia Cæsar - «Heliga Birgitta»
Wiktor «Kulörten» Andersson - Petterson, «Sjätte budet»
Haide Göransson - Gullan Svan
Björn Berglund - Førstebetjent
Ludde Juberg - Nilheim
Olav Riégo - Anatomiprofessor
Artur Rolén - Österholm
John Melin - Frisørkunde
Victor Sjöström - Antikkhandler P. Blad

 Referanser 

 Eksterne lenker 


Kategori:Filmer fra 1949
Kategori:Svenske kriminalfilmer
Kategori:Filmer basert på bøker
Kategori:Filmer regissert av Arne Mattsson
Kategori:Sort-hvitt-filmer
Kategori:Svenskspråklige filmer